Након што се четири сезоне такмичио користећи скије произвођача „Росињол“, од ове сезоне почео је да се такмичи на скијама фирме „Хед“. У сезони 2010/11. Лигети је остварио победе у велеслалому у Бивер Крику, Вал д'Изеру и Алта Бадији. На Светском првенству 2011. у Гармиш-Партенкирхену освојио је златну медаљу у велеслалому. Сезону је завршио освајањем трећег кристалног глобуса у велеслалому.